
Copilăria este un timp al curiozității, creativității, uimirii. În grădinița noastră acestea vor fi încurajate și dezvoltate prin afecțiunea și grija ataaentă a cadrelor didactice pasionate, dedicate și care își iubesc meseria.
Calitatea, eficiența și responsabilitatea muncii sunt trei indicatori de performanță pe care orice unitate de educație timpurie trebuie să le îndeplinească, pentru a-și asigura existența într-o societate democratică. 
Obiectivele principale ale învățământului preșcolar vizează cu precădere aspectele formative, punându-se accent pe dezvoltarea proceselor intelectuale, pe formarea capacităților intelectuale, pe formarea capacităților de cunoaștere și de exprimare, de formare a unor deprinderi elementare de muncă și de comportare civilizată.
Parcurgerea nivelului preșcolar aduce copilul într-un regim de activitate organizat care vizează pregătirea sa intelectuală și influențarea ordonată a proceselor de creștere și dezvoltare cu mijloace specifice, la care se vor acorda măsurile complementare aplicate în familie și în activități extracurriculare.
Dinamica societăţii de astăzi implică în mod necesar viziune, prognoză şi diagnoză, astfel încât conceperea riguroasă a Planului de Dezvoltare Instituţională (pe care-l vom denumi PDI) presupune atingerea performanţei la nivelul grădiniței  în perioada 2024 – 2028. Echipa de proiect a ales această durată de viață de 4 ani ținând cont de noua lege a învățământului - Legea învăţământului preuniversitar nr. 198/2023.
Conceperea riguroasă a Planului de Dezvoltarea Instituţională al Grădiniței ”Curcubeul Speranței” este o condiţie pentru atingerea performanţei la nivelul unităţii, care se dezvoltă prin efortul combinat al Bisericii Adventiste Giurgiu, al conducerii unității, al personalului grădiniței, şi părinţilor copiilor.
Planul de Dezvoltarea Instituţională este elaborat și fundamentat în strânsă concordanță cu mediul şi condițiile în care își va desfășura activitatea Grădinița ”Curcubeul Speranței”, ținându-se cont de factorii care influențează eficiența activității educaționale: scăderea numărului de copii, ca urmare a scăderii natalității; competiția tot mai accentuată între unitățile de învățământ; schimbările educaționale și manageriale generate de reformele educaționale.
În conformitate cu Legea învăţământului preuniversitar nr. 198/2023, asigurarea calităţii educaţiei se referă la următoarele domenii:
capacitatea instituţională;
eficacitatea educaţională;
managementul calităţii.

O bună desfășurare a activității didactice în învățământul preșcolar presupune ca un element important al acesteia să fie eficiența legăturii existente între nevoile preșcolarilor, așteptările părinților, planul de dezvoltare instituțională al grădiniței, precum și promovarea unui caracter deschis al acesteia către comunitatea locală. Colaborarea aceasta între familie, unitatea de învățământ și comunitate a fost promovată în  modelul educațional european, iar preluarea ei de către sistemul românesc a fost unul din punctele forte ale reformării educației.
	Grădinița va funcţiona ca un centru coordonator şi de legătură cu celelalte instituţii ale comunităţii şi cu ceilalţi factori cu preocupări educaţionale și se dezvoltă prin efortul combinat al structurii de conducere a grădiniței, al personalului unității, al copiilor și părinților, aceștia alcătuind comunitatea educațională. De aici permanenţa actului educaţional, continua instruire şi educare a fiinţei umane, permanenta atenţie ce trebuie acordată schimbărilor de conţinut pe care le impune societatea.

Planul de dezvoltare instituţională pentru perioada 2024 - 2028 se fundamentează pe analiza realistă a mediului extern în care funcţionează grădinița  şi a mediului organizaţional intern. Tehnicile de analiză SWOT şi PESTE au permis o evaluare echilibrată a resurselor şi a impactului pe care factorii externi îl vor avea asupra activităţii grădiniței.
Planul de dezvoltare instituţională 2024 ‐ 2028 are în vedere eliminarea „punctelor slabe”, şi a riscurilor asociate, precum şi înlăturarea „ameninţărilor” sau atenuarea efectelor acestora. Stabilirea scopurilor strategice a pornit de la identificarea „punctelor tari” şi a „oportunităţilor” oferite de cadrul legislativ şi de comunitatea locală. Scopurile strategice asumate izvorăsc din realitatea obiectivă constatată la nivelul grădiniței, corelate cu nevoile de educaţie ale comunităţii şi societăţii. 
Planul de dezvoltare instituţională reprezintă voinţa comună a personalului didactic, a personalului administrativ şi a comunităţii, fiind elaborat pornind de la punctele tari şi slabe (analiza SWOT), avându-se în vedere următoarele aspecte:
Integrarea României în Uniunea Europeană impune atingerea unor standarde calitative educaţionale, reconsiderarea misiunii educaţionale a grădiniței, implementarea tehnologiei IT, dezvoltarea unor competenţe culturale specifice, stăpânirea limbilor de circulaţie internaţională,  etc;
Racordarea procesului educaţional la schimbările survenite în tehnologia comunicării şi în cea informaţională;
Profesionalizarea actului managerial;
Promovarea educației incluzive;
Perfecţionarea continuă a pregătirii profesionale a personalului didactic prin diferite modalităţi de formare şi perfecţionare la C.C.D;
Asigurarea unei baze materiale bune pentru desfăşurarea procesului educaţional şi gestionarea eficientă a acesteia;
Realizarea unui echilibru optim între stabilitatea corpului profesoral, numărul de grupe şi preșcolari, baza materială şi un act educaţional eficient;
Necesitatea creşterii responsabilităţii părinților faţă de actul educaţional.

Principiile care stau la baza acestui proiect sunt următoarele: 
Centrarea actului educaţional pe copil prin: 
· strategii didactice abordate; 
· stimularea creativităţii; 
· modernizarea continuă bazei materiale; 
· organizarea de  activităţi extraşcolare şi extracurriculare menite să lărgească orizontul copiilor; 

Echilibru între cerere şi ofertă: 
oferta educatională ţine cont atât de resursele umane şi materiale de care dispune unitatea, cât şi de solicitările părinţilor, precum şi pe domeniile actuale de interes: utilizarea unor mijloace și materiale didactice și tehnologice moderne, educaţie pentru sănătate, educaţie civică, educație religioasă; 

Cooperare unitate de învățământ - comunitate:
implicarea copiilor și a cadrelor didactice în cât mai multe parteneriate și evenimente cu alte instituții, ONG-uri, autorităţi locale, etc.

Se va urmări: 
· Creșterea prestigiului unității de învățământ la nivel local;
· Evaluarea externă periodică a grădiniței ;
· Cooperarea cu instituțiile similare; 
· Formarea spiritului de muncă în echipă; 
· Depistarea și încurajarea copiilor cu aptitudini artistice;
· Promovarea educației incluzive; 
· Realizarea unui echilibru între activitățile educative și extracuriculare.
· Politica Grădiniței Adventiste ”Curcubeul Speranței” în următorii ani va avea ca prioritate asigurarea unei pregătiri a copilului pentru a face față cu succes școlii și societății , promovarea valorilor creștine și va avea în vedere: 
· Realizarea schimbului de experienţă în mod flexibil şi creativ în favoarea copiilor; 
· Perfecţionarea continuă a tuturor celor implicaţi în actul educaţional;
· Încurajarea iniţiativei, a diversităţii, precum şi stimularea armoniei în colectiv; 
· Realizarea unor activităţi extraşcolare cât mai diversificate.

Grădinița ”Curcubeul Speranței” susține nevoile individuale ale preșcolarilor, dezvoltă fiecare copil luând în calcul potențialul și ritmul său de dezvoltare și creează un mediu armonios pentru dezvoltarea inteligențelor multiple, a creativității. Aplicăm principiile de lucru diferențiat, acestea urmărind să susțină aptitudinile individuale și să întărească fundamentul unei vieți sociale morale și dezvoltarea unor relații naturale între indivizi și grupuri. 
Întreaga activitate desfășurată presupune o relație de feedback permanentă între personalul unității și beneficiarii programului de educație. Se vor organiza întâlniri cu aceștia pentru prezentarea cadrelor didactice și a programului educațional, curricular și extracurricular. Pe parcursul și la sfârșitul anului vor avea loc întâlniri cu fiecare familie în parte pentru consiliere psiho-pedagogică și pentru marcarea progreselor copiilor. Vor exista numeroase serbări și activități demonstrative pentru părinți. În urma acestor acțiuni, va crește semnificativ implicarea părinților și calitatea monitorizării evoluției copiilor. 
	Prin Planul de dezvoltare al grădiniței , ne propunem, de asemenea, să dezvoltăm procesele de bază care stau la baza activității noastre: planificarea și realizarea activităților de învățare, obținerea și evaluarea rezultatelor învățării, asigurarea tuturor categoriilor de resurse, asigurarea comunicării cu factorii educaționali, formarea și dezvoltarea profesională, activitatea financiară și achiziționarea de bunuri și servicii, evaluarea complexă a educației timpurii etc.
	Pentru o reușită a obiectivelor propuse, noi credem că trebuie să realizăm lucrurile de două ori: mai întâi în proiect, iar apoi în plan real. PDI-ul este pentru noi proiectul de bază pentru dezvoltarea grădiniței pe termen mediu și lung.  În acelasi timp, PDI-ul este conceput ca un mijloc de îmbunătățire continuă a calității educației, așa cum este definită și detaliată aceasta în standardele de funcționare și în cele de referință/de calitate. Ținta noastră este ca, prin îmbunătațire și evoluție, prin conceperea și elaborarea din perspectiva calității, PDI-ul să devină el însuși „un sistem de asigurare a calității”.
	Nu în ultimul rând, apreciem că proiectul nostru este realizabil, judecând după gradul de adecvare a scopurilor/țintelor strategice propuse la resursele strategice de care dispune grădinița în prezent și, pe care estimează că le poate procura în viitor. În același timp, apreciem că proiectul este și oportun, adică se face la momentul potrivit și este adecvat situației. 
În continuare este prezentat planul de dezvoltare instituțională realizat pentru Grădinița Curcubeul Speranței, proiectul având ciclul educațional de 4 ani și care se fundamentează pe realitățile existente.

I.1.1 CONTEXT LEGISLATIV
Proiectul de dezvoltare instituțională al Grădiniței  ”Curcubeul Speranței” s-a realizat pe baza următoarelor acte normative:
· Legea învăţământului preuniversitar nr. 198/2023;
· Metodologii emise cu Ordin ME, în sprijinul aplicării Legii învăţământului preuniversitar nr. 198/2023;
· Ordinul nr. 600/2018 privind aprobarea Codului controlului intern managerial al entităţilor publice;
· Ordinul nr. 4183/2022 pentru aprobarea Regulamentului-cadru de organizare şi funcţionare a unităţilor de învăţământ preuniversitar, cu modificările și completările ulterioare;
· Regulamentul Intern al Grădiniței Curcubeul Speranței, avizat în cadrul Consiliului Profesoral și aprobat în Consiliul de Administrație;
· Legea nr. 53/2003 privind Codul muncii, republicată, cu modificările și completările ulterioare;
· Contractul Colectiv de Muncă Unic la Nivel de Sector de Negociere Colectivă Învățământ Preuniversitar;
· Hotărârea nr. 993/2020 privind aprobarea Metodologiei de evaluare instituțională în vederea autorizării, acreditării și evaluării periodice a organizațiilor furnizoare de educație, cu modificările și completările ulterioare;
· Hotărârea nr. 994/2020 privind aprobarea standardelor de autorizare de funcționare provizorie și a standardelor de acreditare și de evaluare externă periodică în învățământul preuniversitar, cu modificările și completările ulterioare;
· Ordinul nr. 6106/2020 privind aprobarea Regulamentului de inspecție a unităților de învățământ preuniversitar;
· Ordinul nr. 5561/2011 pentru aprobarea Metodologiei privind formarea continuă a personalului din învăţământul preuniversitar, cu modificările și completările ulterioare;
· Hotărârea nr. 1251/2005 privind unele măsuri de îmbunătăţire a activităţii de învăţare, instruire, compensare, recuperare şi protecţie specială a copiilor / elevilor / tinerilor cu cerinţe educative speciale din cadrul sistemului de învăţământ integrat;
· Ordinul nr. 4694/2019 privind aprobarea Curriculumului pentru educația timpurie;
· Hotărârea de Guvern nr. 2192/30.11.2004 pentru aprobarea Normelor metodologice privind finanţarea şi administrarea unităţilor de învăţământ preuniversitar de stat;
· Ordinul nr. 2.508/4.493/2023 pentru aprobarea Metodologiei privind asigurarea asistenţei medicale a antepreşcolarilor, preşcolarilor, elevilor din unităţile de învăţământ preuniversitar şi studenţilor din instituţiile de învăţământ superior pentru menţinerea stării de sănătate a colectivităţilor şi pentru promovarea unui stil de viaţă sănătos;
· Hotărârea nr. 1217/2006 privind constituirea mecanismului naţional pentru promovarea incluziunii sociale în Romania, cu modificările și completările ulterioare;
· Ghidurile ARACIIP pentru aplicarea unitară a standardelor de evaluare.
I.1.2 SCURT ISTORIC AL Grădiniței ”Curcubeul Speranței”
Grădiniţa este o unitate de învăţământ în care copiii  desfaşoară activităţi specifice vârstei, servesc masa, se bucură de servicii educaţionale oferite de personal calificat, la standardele impuse de actele normative în vigoare.
Grădiniţa  a  fost  înfiinţată  de  către Biserica Adventista Giurgiu,   în    conformitate    cu    Legea    învăţământului,    pe    principii nediscriminatorii,  respectând  Curriculum  pentru  învăţământul  preşcolar  şi  are  ca  obiectiv realizarea unui învăţământ de calitate, conform cerinţelor şi standardelor MEN.
Grădinița are o suprafață de  228,56 mp ,  este  situată  în  orașul  Giurgiu,  Cartier Piața Gării,  în  vecinatatea  altor  instituții  de  învățământ  semnificative  pentru  oraș,  pe  strada Gheorghe Doja, nr. 26. Cladirea beneficiază de un spaţiu modern şi generos,  special amenajat astfel încât copiii să se dezvolte într-un mediu cald, prietenos și familiar.
Unitatea va funcţiona cu 2 grupe de preşcolari, în regim de program prelungit.

I.1.3 ELEMENTE DE IDENTIFICARE A UNITĂȚII ȘCOLARE

Titulatura oficială a unității de învățământ: Grădinița ”Curcubeul Speranței”
Adresa: Str. Gheorghe Doja, Nr.26, Giurgiu
Repere:  Piața Gării
Tipul unității de învățământ: particulară / program prelungit
Nivelurile de școlarizare: preșcolar 
Telefon: 0729122232
E-mail: gradinitacurcubeulsperantei@gmail.com
Limba de predare: română

Grădinița ”Curcubeul Speranței„ este o unitate de educație timpurie destinată copiilor cu vârsta cuprinsa între 3 si 6 ani, cu program prelungit. Copiii sunt repartizati pe grupe (mică, și mare), ținând cont de particularitățile de vârstă și individuale, iar activitatea instructiv-educativă se desfășoară pe două nivele de vârstă: 3-4 ani și 5-6 ani conform programei și planului de învățământ preșcolar.
            Grădinița oferă condiții necesare unei dezvoltări normale a copiilor, valorificând potențialul fizic și psihic al fiecăruia, ținând cont de ritmul propriu de evoluție și de nevoile afective ale copiilor.

Grădinița ”Curcubeul Speranței” este situată în Sud-Vestul orașului Giurgiu.
Zona este sigură, ideală pentru confortul și siguranța copiilor, beneficiind de un loc de joacă, are personal corespunzător posturilor din unitatea de învățământ. 

I.2.1. RESURSE UMANE

            În anul şcolar 2024-2025 şcolarizăm un număr de 35 copii, ce vor fi înscriși pe 35 de locuri, în program prelungit.
Aceştia sunt repartizaţi în 2 grupe, astfel: 1 grupă mică (3-4 ani), și 1 grupă mare (5-6 ani).







I.2.1.1. PREŞCOLARI 
Estimarea planului de şcolarizare în următorii 2 ani școlari este următoarea:

	Anul școlar
	Nr. grupe
	Nr. preșcolari

	2024 - 2025
	2
	35

	2025 - 2026
	2
	35



Se așteaptă o creștere a numărului de copii înscriși în unitatea de învățământ, ca urmare a serviciilor  de calitate oferite, a recomandărilor primite, dar și a îndeplinirii condițiilor necesare funcționării în parametrii optimi.

I.2.1.2 PERSONAL DIDACTIC 
Personalul didactic şi administrativ este selecţionat şi angajat în urma concursurilor organizate de către Asociație,  potrivit legislaţiei în domeniu.
Analiza managerială a resurselor umane
Managementul resurselor umane se desfăşoară în totalitate în grădiniţă (activităţile specifice de recrutare, selecţie, dezvoltare a cadrelor didactice și nedidactice). Grădinița are o structură organizatorică funcţională cu un singur nivel ierarhic. Compartimentele existente în unitate: educativ, administrativ şi sanitar sunt subordonate directorului. Directorul exercită conducerea executivă a unităţii de învăţământ, în conformitate cu atribuţiile conferite de lege, cu hotărârile Consiliului de administraţie al unităţii de învăţământ, precum şi cu alte reglementări legale. El este subordonat Inspectoratului Școlar Județean. Directorul reprezintă unitatea de învăţământ în relaţiile cu terţe persoane fizice şi juridice, în limitele competenţelor prevăzute de lege. 
Consiliul profesoral este alcătuit din totalitatea personalului didactic de predare, titular şi suplinitor şi are rol de decizie în domeniul instructiv-educativ, iar Consiliul de administraţie are rol de decizie în domeniul organizatoric şi administrativ.
Grădinița ”Curcubeul Speranței”, 3 educatoare  și 1 suplinitoare calificate.
	PERSONAL DIDACTIC

	Titular
	Suplinitori calificați
	Suplinitori
în curs de calificare
	Suplinitori
necalificați
	Cumul
	Gradul I
	Gradul II
	
Debutanți

	
	
	
	1
	
	2
	
	
1




Grădinița va pune la dispoziție o echipă formată din:
4 Cadre didactice specializate
1 Îngrijitoare copii
1 Bucătăreasă
1 Medic
1 Asistentă medicală
1 Contabil

Personalul didactic al grădiniței este format din cadre didactice calificate, cu experiență, creative, dedicate meseriei, înțelegătoare și iubitoare de copii. 
Fiecare cadru didactic va realiza activităţi frontale, va conduce programe individuale de ameliorare, recuperare, aprofundare sau accelerare a învăţării. Toate cadrele didactice beneficiază de drepturile prevăzute în Statutul personalului didactic. 
La începutul fiecărui an şcolar, directorul stabileşte și monitorizează îndeplinirea obiectivelor-cheie în activitatea educativă. 
Grădinița îşi doreşte din partea personalului competenţă profesională, calitate umană, modele de moralitate şi etică construite conştient în interiorul unei echipe stabile şi motivate în scopul dezvoltării armonioase.

personal   didactic: 3 educatoare ( și  1 suplinitoare necalificată;)
personal didactic auxiliar: 1 administrator patrimoniu, 1 administrator financiar, 1 secretar, 1 îngrijitoare;
personal nedidactic: 1 bucătăreasă,  0 spălătoreasă, 0 fochist, 0 magaziner, 0 muncitor calificat.

I.2.2 RESURSE MATERIALE 
2 - săli de grupă, cu dublă funcționalitate
1 - sală de mese
1 - cabinet medical
1 -  bucătărie
2 - grupuri sanitare

Curte de 240 mp amenajată cu obiecte de joacă specifice vârstei
Sălile de grupă sunt utilate cu mobilier nou, din lemn și plastic, atent prelucrat şi ergonomic, corespunzător vârstei.
Jucăriile sunt diversificate şi alese în aşa fel încât să trezească interesul copiilor
Spaţiul de joacă exterior îi ajută pe copiii să se bucure cu adevărat de binefacerile jocului în aer liber.
Aparatura tehnică (audio, video, computere)
            Grădinița oferă condiții necesare unei dezvoltări normale a copiilor, valorificând potențialul fiecăruia, ținând cont de ritmul propriu de evoluție și de nevoile afective.
Mediul educațional asigurat în grădiniţa noastră facilitează dezvoltarea liberă a copilului şi pune în evidenţă dimensiunea interculturală şi pe ceaa incluziunii sociale.  Mediul este astfel pregătit încât să permită copiilor o explorare activă şi interacţiuni variate cu materialele, cu ceilalţi copii şi cu adultul (adulţii). Spaţiul răspunde cerinţelor minimale pentru învăţământul preşcolar.
[bookmark: _Toc56259810]I.3. ANALIZA DE TIP CALITATIV 

Mediul de proveniență al copiilor
· Mediul de provenienţă a preșcolarilor: copii provin din familii cu pregătire superioară şi medie;
· Relaţii interpersonale: se vor baza pe colaborare, deschidere, cooperare;
· Asigurarea bazei logistice pentru desfăşurarea activităţilor curriculare şi extracurriculare;
· Atitudine pozitivă faţă de educaţia oferită de grădiniță;
· Implicarea în diagnoza şi prognoza managerială a tuturor factorilor de decizie;
· Răspunsuri pozitive faţă de provocările societăţii, în concordanţă cu spiritul reformei;
· Ambianţa din unitatea şcolară: în grădiniță va domina o atmosferă de lucru, caracterizată prin implicare şi responsabilitate, prin colaborare şi sprijin reciproc;

Calitatea actului instructiv-educativ:
[bookmark: _Hlk52042690]În Grădinița ”Curcubeul Speranței” sunt create toate conditiile pentru o bună desfășurare a tot ceea ce inițiază educatoarele, astfel încât copiii să se simtă în deplină siguranță și protecție și să fie atrași de ceea ce îi înconjoară. 
Procesul instructiv-educativ se va desfășura în conformitate cu Programa instructiv-educativă, organizandu-se la nivel de unitate activități comune, cu grupuri mici de copii si individuale, activități extracurriculare și activități pe domenii de dezvoltare: 
· dezvoltarea fizică, sănătate şi igienă personală;
· dezvoltarea socio-emoţională;
· dezvoltarea cognitivă şi cunoaşterea lumii;
· dezvoltarea limbajului, a comunicării şi a premiselor citirii şi scrierii;
· capacităţi şi atitudini în învăţare.

Resurse curriculare:
[bookmark: _Hlk106115570]           Planificarea activității instructiv educative va respecta conținutul programei pentru învățământul preșcolar, abordand teme de interes pentru dezvoltarea intelectuală a copiilor și pentru pregătirea generală a acestora, în vederea integrării cu succes în viața de școlar.
          CDȘ este axat pe:
nevoia de pregătire a preșcolarilor pentru următorul ciclu de învățământ; 
opțiunile părinților;
nevoia de aprofundare a unor cunoștințe și deprinderi de învățare.
oferta curriculară este elaborată în funcție de baza materială existentă și de competențele personalului didactic;
resursa umană: educatoare, profesori de specialitate, părinți. 




Parteneriate:
- Primăria orașului Giurgiu
- Direcția Generală de Asistență Socială Giurgiu
- Inspectoratul Școlar Județean Giurgiu
- Grădinița ”Prichindel”
- Biserica Adventistă Giurgiu

[bookmark: _Hlk142649023]            Grădinița va susține nevoile individuale ale preşcolarilor, va dezvolta copilul luând în calcul potenţialul lui şi va crea un mediu armonios pentru dezvoltarea multi-inteligențelor, a creativității și a stimei de sine. Va aplica principiile de lucru diferenţiat, acestea urmărind să susţină aptitudinile individuale şi să întărească fundamentul unei vieţi sociale morale şi dezvoltarea unor relaţii naturale, armonioase între indivizi si grupuri. Educaţia în Grădinița ”Curcubeul Speranței” va îmbogăţi şi respecta sistemul educaţional curent.   
	Avem în vedere, prin planul de dezvoltare instituțională, perfecţionarea actului didactic şi o promovare a învăţării centrată pe copil.

EFICIENŢA INTERNĂ A Grădiniței ”Curcubeul Speranței”
Planul de dezvoltare instituţională al Grădiniței a fost realizat pe baza diagnozei şi analizei condiţiilor socio-economice, a nevoilor de educaţie existente la nivel local şi regional, a evoluţiei previzibile pe termen scurt şi mediu şi pe baza discuţiilor cu părinţii şi reprezentanţii comunităţii locale.
Planul de dezvoltare instituţională s-a realizat plecând de la o radiografie complexă şi realistă asupra mediului extern în care va activa unitatea de învăţământ şi asupra mediului organizaţional intern.

EFICIENŢA EXTERNĂ A Grădiniței ”Curcubeul Speranței”
Copiii sunt monitorizați conform fiselor de progres școlar și conversații cu învățătorii. 
Conducerea unității și cadrele didactice vor participat permanent la ședințele inspectoratului în vederea unei comunicări eficiente cu structurile administrative din sistemul național de învățământ. 
      

[bookmark: _Toc56259811][bookmark: _Toc147604539]4. DIAGNOZA MEDIULUI EXTERN - ANALIZA P.E.S.T.E.

[bookmark: _Hlk106797819][bookmark: _Hlk109657373]Când ne referim la mediul extern, avem în vedere următorii factori: policiti, economici, sociali, tehnologici și ecologici.
Activitatea oricărei entităţi economico-sociale este influenţată într-o mare măsură de factorii politici, economici, sociali, tehnologici şi ecologici, care se manifestă din mediul în care aceasta îşi desfăşoară activitatea.
Performanţa instituţională este stimulată sau atenuată semnificativ de conjunctura politică şi de evoluţia economică la nivel local, regional, naţional şi internaţional, de progresul social intern şi de integrarea în structurile economice şi culturale ale Uniunii Europene.
Cuceririle tehnologice, invenţiile şi inovaţiile în domeniul industrial, precum şi necesitatea de a păstra un mediu natural ecologic pot contribui la eficientizarea procesului instructiv educativ şi la asigurarea finalităţilor educaţionale.
De aceea, este necesară o radiografie exigentă a mediului în care îşi desfăşoară activitatea unitatea de învăţământ, pentru a identifica oportunităţile pe care trebuie să le valorifice proiectul de dezvoltare instituţională în scopul maximizării rezultatelor.

Pentru analiza macromediului în cazul Grădiniței ”Curcubeul Speranței” s-a folosit modelul de analiză PESTE. Analiza constă în parcurgerea a patru etape:
scanarea mediului pentru a detecta vectori de schimbare;
monitorizarea tendinţei specifice a mediului şi a eventualelor tipare de evoluţie;
previziunea direcţiilor viitoare de schimbare a macromediului;
evaluarea schimbărilor curente şi viitoare pentru determinarea implicaţiilor asupra grădiniței.

Contextul politic
[bookmark: _Hlk106470591]Politica educaţională propusă de Grădinița ”Curcubeul Speranței” este pe deplin în concordanţă cu politica educaţională naţională, în care învăţământul este o prioritate naţională, cu Reforma învăţământului din România. Cadrele didactice aderă la politicile naţionale şi internaţionale privind egalitatea de şanse în educaţie, sunt deschise la schimbare şi chiar au iniţiative pentru schimbare. Autorităţile locale au o politică deschisă şi pozitivă, prin strategia adoptată, sprijinind dreptul la educaţie a grupurilor dezavantajate.
Din punct de legislativ si organizatoric, demersul didactic din grădiniță va fi reglementat de Legea învăţământului preuniversitar nr. 198/2023 și Ordinul nr. 4183/2022 pentru aprobarea Regulamentului-cadru de organizare şi funcţionare a unităţilor de învăţământ preuniversitar, cu modificările și completările ulterioare. Politicile educaționale la nivel național se bazează pe principiul descentralizării, descongestionării, eficienței și egalizării șanselor și a compatibilizării cu standardele internaționale.

Contextul economic
Prezentul plan de dezvoltare instituţională trebuie să se integreze în cadrul reformei învăţământului preșcolar, prioritară fiind refacerea legăturilor fireşti dintre Grădinița ”Curcubeul Speranței” şi comunitate, având în vedere că „produsele educaţionale” vor deveni actori activi şi pe scena comunităţii locale, capabili să acţioneze responsabil şi competent pentru binele personal şi pentru binele comunităţii.
[bookmark: _Hlk106470698]Zona în care este amplasată grădinița, dispune de resurse economice și oferă condiții normale de educație și instruire tuturor copiilor. O parte a părinților preșcolarilor cuprinși în unitatea noastră beneficiază de un statut economic bun, iar implicarea în activitatea grădiniței este activă. Grădinița  dispune de resurse financiare necesare dotării moderne a spaţiului.

Context social
[bookmark: _Hlk106470767]Mediul familial de provenienţă poate fi caracterizat ca fiind unul cu un potenţial mediu din punct de vedere economic şi cultural. Numărul din ce în ce mai mare a familiilor cu un program de lucru prelungit favorizează înscrierea copiilor la grădiniţa noastră. 

Context tehnologic
[bookmark: _Hlk33628292][bookmark: _Hlk144800342][bookmark: _Hlk106470842]Tehnologia are un rol foarte important în asigurarea calităţii şi a eficientizării procesului de învăţământ. Forma cea mai importantă a contextului tehnologic o reprezintă tehnologia informatică. 
Pentru cresterea calității procesului instructiv-educativ, o activitate de mare importanță o constituie formarea continuă a resurselor umane în sensul aplicării celor mai moderne metode de predare-învățare-evaluare: învățarea centrată pe copil, utilizarea calculatorului și a mijloacelor audio-video, lucrul în echipă, utilizarea tuturor metodelor de evaluare în funcție de nivelul de pregătire al copiilor, încurajarea participării la activități extracurriculare. Punerea în valoare a învățării centrate pe copil se realizează în mod eficient prin activitatea practică ce reprezintă simularea unor situații similare vieții reale.
Existența mijloacelor de comunicare, internet (site), calculator (e-mail), telefon, fax, cablu TV, table interactive și utilizarea acestor mijloace în scop educațional. Existența xerox-ului face posibilă multiplicarea materialelor de lucru cu prescolarii.

Context ecologic
[bookmark: _Hlk33628312][bookmark: _Hlk106470881]          Din punct de vedere ecologic, poziționarea grădiniței este favorabilă. Dezvoltarea societăţii de consum consideră necesară implicarea comunităţilor, a grădiniţelor şi a şcolilor ca parte a acestora în adoptarea şi promovarea unor politici educaţionale în domeniul ecologic. Educația ecologică constituie o componentă importantă a procesului educațional. Grădiniței îi revine rolul deosebit de important de a forma deprinderi în acest domeniu și de a-i educa pe copii în spirit eco-civic. 

[bookmark: _Toc56259812][bookmark: _Toc147604540]I.5. DIAGNOZA MEDIULUI INTERN - ANALIZA SWOT a activităţii desfăşurate în Grădinița ”Curcubeul Speranței”
Planul de dezvoltare instituţională al grădiniței  a fost realizat pe baza diagnozei şi analizei condiţiilor socio-economice, a nevoilor de educaţie existente la nivel local şi regional, a evoluţiei previzibile pe termen scurt şi mediu şi pe baza discuţiilor cu părinţii şi reprezentanţii comunităţii locale.
Planul de dezvoltare instituţională pentru perioada 2024 - 2028 s-a realizat plecând de la o radiografie complexă şi realistă asupra mediului în care va activa unitatea de învăţământ şi asupra mediului organizaţional intern.
	   Pentru a proiecta o viziune de ansamblu asupra Grădiniței ”Curcubeul Speranței” am utilizat analiza SWOT, care funcționează ca o radiografie a unităţii şi evaluează în același timp factorii de influență interni și externi ai grădiniţei, precum și poziția acesteia în raport cu celelalte unităţi de învăţământ, cu scopul de a pune în lumină punctele tari și slabe ale grădiniţei, în relație cu oportunitățile și amenințările existente în acest moment la nivelul învăţământului românesc.
            Analiza planului de dezvoltare instituţională pentru perioada 2024 – 2028 se realizează pentru toate domeniile funcţionale şi anume:
Curriculum;
Resurse umane;
Resurse financiare şi materiale;
Relaţii comunitare şi parteneriat.

Curriculum 
          Activitatea de organizare și desfășurare a procesului instructiv–educativ se desfășoară în conformitate cu politica educaționala a Ministerului Educației. Proiectarea, organizarea şi desfaşurarea demersului didactic vor respecta legislaţia și actele normative aplicabile activității unității. 
          Cadrele didactice vor avea obligaţia să susţină materialul formativ-informativ de la grupă cu o bibliografie dinamic valorificată, cu activităţi de tip proiect, interactive și transdisciplinare. Baza materială şi resursele umane ale grădiniţei vor fi proiectate şi asigurate în această direcţie.        
Activităţile se vor desfăşura în grupuri mixte sau omogene de abilităţi, stabilite de Consiliul profesoral la începutul anului școlar şi reevaluate permanent. Performanţele zilnice, motivaţia, gradul de îndeplinire a obligaţiilor şcolare vor fi monitorizate permanent de către educatoare. 
	Se va promova educația incluzivă, întrucât principiul egalității de șanse reprezintă conceptul de bază al școlii incluzive, prin aplicarea căruia, aceasta contribuie la anularea diferențelor de valorizare bazate pe criterii subiective, de ordin etnic sau social.

	Puncte tari
	Puncte slabe

	Existenta curriculumului specific pentru fiecare nivel de vârstă;
Existența întregului material curricular (planuri, programe școlare, caiete speciale, auxiliare didactice);
Programul prelungit va permite copiilor efectuarea de activităţi suplimentare de pregătire individuală, în scopul recuperării, aprofundării, sau obţinerii de performanțe superioare;
Fiecare sală de grupă dispune de întregul material curricular (plan de învățământ, reviste de specialitate, culegeri, programa activităților instructiv-educative);
Valorificarea curriculară a obiectivelor pentru a dezvolta în fiecare copil capacitatea de a repara probleme și de a ocroti mediul;
Ofertă variată, fundamentată și oportună de programe pe componenta CDȘ dar și pe cea a programelor educative, extrașcolare care conduc la personalizarea procesului instructiv-educativ;
Ofertă educaţională personalizată, adaptată nevoilor beneficiarilor direcţi şi indirecţi;
Existenţa Comisiei pentru curriculum;
Acces rapid la modificările, noutăţile şi documentele elaborate de Ministerul Educației referitoare la curriculum.
	Lipsa proiectelor educaționale;
Vor fi situații în care educatoarele vor utiliza metodele tradiționale în detrimentul celor interactive, moderne;
Insuficienta adaptare a curriculum-ului la particularităţile unor categorii speciale de copii;
Cadrele didactice nu sunt formate din punctul de vedere al promovării educației incluzive;
Insuficienta utilizare a materialelor didactice, a tehnicii informaţionale şi a metodelor active în demersul didactic.




	Oportunităţi
	Ameninţări

	Adaptarea modului de aplicare a curriculumului la nevoile tuturor beneficiarilor;
Adaptarea mediului şcolar și a curriculumului la necesităţile specifice ale copiilor cu cerinţe educaţionale speciale;
Schimburi de experiență cu mai multe grădinițe din oraș și chiar din țară;
Perfecţionarea şi formarea continuă a cadrelor didactice în vederea aplicării cât mai corecte a curriculumului;
Interesul cadrelor pentru pefecționare;
Respectarea posibilității copiilor de a alege activități în conformitate cu interesele lor;
Oportunitățile pe care le oferă reglementările în vigoare și dezvoltarea societății;
Oferta de activități extracurriculare.
	Concurența altor grădinițe aflate în zonă;
Slaba participare la cursuri a cadrelor didactice;
Costurile uneori prea mari ale ofertei de opționale și auxiliare de pe piață.




Resurse umane
Personalul didactic va avea pregătire de specialitate, acestea fiind cerinţele minime de acceptare pentru educatoarele care conduc grupele.
        	Grădiniţa va promova o politică de recrutare şi de formare intensivă a cadrelor didactice, în cadrul unor programe proprii. Toate cadrele didactice vor beneficia de drepturile prevăzute în Legea învăţământului preuniversitar nr. 198/2023. De asemenea, cadrele didactice vor fi formate din perspectiva valorilor educației incluzive și vor utiliza competențele digitale în procesul de predare-învățare-evaluare. Se vor asigura condiţiile necesare perfecţionării permanente a personalului, conform planului anual de formare profesională.
	Personalul administrativ sprijină desfăşurarea procesului instructiv-educativ în condiţii optime.

	Puncte tari
	Puncte slabe

	Evaluarea corectă a cadrelor didactice pentru ocuparea posturilor;
Cadre didactice cu pregătire profesională superioară;
Realizarea planului de școlarizare;
Formarea unor grupe de preșcolari omogene;
Asigurarea continuității educatoarelor la grupe;
Realizarea încadrarii personalului didactic, didactic auxiliar și nedidactic necesar funcționării grădiniței;
Receptivitatea cadrelor didactice spre o nouă abordare a curriculumului;
Relațiile interpersonale (educatoare-copil, conducere-subalterni, educatoare - părinţi, educatoare - educatoare etc.) să favorizeaze crearea unui climat educațional deschis, stimulativ;
Va exista o bună delimitare a responsabilităților cadrelor didactice, vor fi comisii constituite pe diverse probleme precum și o bună coordonare a acestora.
	Motivare preponderent extrinsecă pentru dezvoltare profesională, (determinată însă și de factori externi ce țin de sistem; 
Limitarea posibilităţilor de realizare a unor activităţi datorită unor constrângeri normative;
Timp calitativ puţin petrecut de părinţi cu copiii lor.




	Oportunităţi
	Ameninţări

	Varietatea cursurilor de formare si perfecționare;
Realizarea feedback-ului informațional între părinți și educatoare;
Cadre didactice motivate pentru formarea continuă;
Întâlniri fecvente, ori de câte ori este cazul între educatoare și părinți (consiliere, ședințele cu părinții);
Posibilitatea de a dezvolta activităţi şi programe educaţionale cu diverse instituţii şi ONG-uri;
Posibilitatea de a găsi oportunităţi de colaborare şi dezvoltare de proiecte prin intermediul internetului;
Părinţi care solicită şi manifestă interes pentru o pregătire de calitate;
Evaluarea personalului didactic prin fișa tip de evaluare și graficul de asistențe și interasistențe planificat în decursul unui an școlar;
 Dezvoltarea personalului în concordanță cu obiectivele și regulamentele grădiniței;
Îndrumarea personalului prin obiective diversificate de către specialiști din afara unității;
Dezvoltarea unor proiecte care să corespundă realității sociale: spirit democratic, inițiativă, respect pentru normele sociale;
formarea cadrelor didactice din perspectiva valorilor educației incluzive;
Dezvoltarea competențelor digitale ale cadrelor didactice.
	Instabilitatea locurilor de muncă ale părinților;
Scaderea în timp a natalității;
Criza de timp a părinților ce reduce implicarea acestora în sprijinirea dezvoltării copiilor;
Supraîncărcarea cadrelor didactice cu sarcini şi activităţi neremunerate;
Creşterea numărului de preșcolari proveniţi din familii monoparentale sau din familii emigrate în ţările UE;
Promovarea atitudinii de cult al  muncii, în familie;
Legislația muncii nu sprijină normarea adecvată a personalului.




Resurse financiare şi material

	Puncte tari
	Puncte slabe

	Clădire special amenajată, destinată activității cu copiii preșcolari și programului prelungit;
Siguranța fizică și protecție pentru preșcolari, personalul didactic și nedidactic, încadrare în norme igienico-sanitare corespunzătoare;
Curte special amenajată pentru jocurile în aer liber;
Baza materială corespunzătoare desfășurarii procesului instructiv educativ;
Gestionarea eficientă a fondurilor bugetare;
Echipamente audio-video;
Conectare la internet;
Sală de cult, folosită pentru festivități;
Sală de mese și dormitoare.
	Instabilitate la nivel social şi economic;
Insuficienta stimulare financiară a personalului didactic auxiliar și nedidactic.

	Oportunităţi
	Ameninţări

	Posibilitatea de a găsi oportunităţi de colaborare şi dezvoltare de proiecte prin intermediul internetului;
Posibilitatea de a dezvolta activităţi şi programe educaţionale  cu diverse  instituţii şi ONG-uri;
Autonomie în conceperea unei oferte de activităţi educative care să personalizeze grădinița şi să-i crească reprezentativitatea;
Organizarea sălii de grupă pentru a corespunde și nevoilor copiilor cu cerințe educaționale speciale.
	Ritmul accelerat al schimbării tehnologice conduce la uzura morală a echipamentelor existente, cât și costul foarte ridicat al aparaturii de ultimă generație;
Insuficiența resurselor financiare pentru a asigura amenajarea sălilor de grupă conform nevoilor copiilor cu CES;
Deteriorarea materialelor didactice, jocuri, jucării, mobilier, covoare etc.;
Creșterea prețurilor la materialele didactice, energie, agenți termici, etc;
Modificări fiscale și legislative frecvente care crează insecuritatea susținerii activității.




Relaţii comunitare şi parteneriat
Întreaga activitate care se va desfăşura presupune o relaţie de colaborare cu partenerii educaţionali–părinţii preşcolarilor. Se vor organiza întâlniri cu aceştia pentru prezentarea cadrelor didactice şi a programului educaţional. Vor exista numeroase serbări şi activităţi demonstrative pentru părinţi. În urma acestor acţiuni, va crește semnificativ implicarea părinţilor şi calitatea monitorizării evoluţiei săptămânale a copiilor.

	Puncte tari
	Puncte slabe

	Satisfacerea în cadrul normativ existent a nevoilor de educație a unei părți reprezentative de populație prin creșterea aderării ofertei gradiniței la cererea concretă și colaborarea permanentă cu părinții și cu toți factorii comunității locale;
Colaborarea eficientă cu comunitatea locală: Primarie, Poliție, Bisericașcoli, alte grădinițe, Direcția de Sănătate Publică, Pompieri, Biserica.
Implementarea unor programe educaționale ce vizează parteneriate cu comunitatea locală;
Parteneriat grădiniţă – familie bazat pe colaborare optimă în interesul beneficiarilor direcţi ai educaţiei;
Colaborare foarte bună şi sprijin din partea părinţilor în desfăşurarea activităţilor din cadrul parteneriatelor şi proiectelor ce se vor derula la nivelul grădiniţei. 
	Lipsa de timp a părinților ce determină întreruperi ale acțiunilor efectuate de grădiniță;
Slabe legături de parteneriat cu ONG-uri;
Resurse financiare limitate pentru realizarea unor activităţi în parteneriat.


	Oportunităţi
	Ameninţări

	Frecvența ocaziilor de care poate beneficia grădinița, pentru a putea promova și populariza potențialul și aportul său social spre consolidarea   imaginii unității, prin și în activitățile publice;
Transformarea grădiniței în furnizor complex de educație prin ofertarea de servicii  către comunitate, modalitate prin care s-ar stabili o relație directă între cadrele didactice și părinți;
Promovarea unei imagini pozitive a grădiniţei;
Posibilitatea de a dezvolta proiecte locale, naţionale şi europene;
Sprijinul Primăriei, al Ministerului Educației și Inspectoratului Școlar.

	Creșterea ratei șomajului;
Timpul limitat al părinţilor conduce la o slabă implicare a acestora în viaţa grădiniței;
Lacune ale mecanismului de comunicare;
Concurența altor grădinițe;
Mass – media și folosirea excesivă a computerului de către copii;
Prejudicii de imagine, morale și fizice aduse de mass - media învăţământului românesc;
Organizarea defectuoasă a activităţilor de parteneriat poate conduce la diminuarea efectelor scontate;
Neîncrederea în sistemul de învăţământ datorită schimbărilor legislative.



În perioada 2024 – 2028, Grădinița ”Curcubeul Speranței” se va dezvolta în plan instituțional cu accent benefic pe punctele tari, folosindu-se de resursele umane și de posibilitățile existente pentru a elimina punctele slabe, motivând moral activitatea personalului și întărind colaborarea cu părinții.
Printr-un act didactic de calitate vom atrage copii, în felul acesta realizându-ne planul de școlarizare și chiar mărind numărul de grupe și crescând totodată gradul de cuprindere în învățământ a copiilor aparținând unor grupuri vulnerabile.

[bookmark: _Toc56259813][bookmark: _Toc147604541]I.6. CULTURA ORGANIZAŢIONALĂ

           Tipul dominant de cultură al unității noastre este cultura de tip sarcină. Acest tip de cultură  este centrat pe exercitarea sarcinii și orientat spre persoană. Sarcinile sunt distribuite în raport cu potențialul indivizilor, valorificarea la maxim a acestuia fiind una din valorile de bază.
Sub raport managerial se practică o conducere flexibilă și stimulativă, bazată pe valori, cum ar fi: încrederea în om, în capacitățile sale creative și de autocontrol. Cadrele didactice se vor simti implicate stimulativ în procesul educațional și, totodată, au încredere în organizație.
În ceea ce priveşte climatul organizaţional, putem afirma că este un climat deschis, caracterizat prin dinamism şi angajare, relaţiile dintre cadrele didactice fiind colegiale, de respect şi de sprijin reciproc. Toate aceste aspecte se vor reflecta pozitiv în activitatea instructiv-educativă şi în conduita cadrelor didactic.

[bookmark: _Toc56259814][bookmark: _Toc147604542]I.7. OFERTA EDUCAȚIONALĂ 
Educaţia în Grădinița ”Curcubeul Speranței” va respecta sistemul educaţional curent. Prin curriculă, programele, metodele moderne de predare şi de învăţare, prin practicile sale specifice, grădiniţa se va identifica printr-o ofertă educaţională specializată şi diferenţiată. Programele curriculare adaptate la specificul grădiniței au la bază Curriculum Național și se va desfășura conform schemei orare pentru grupele de copii în învățământ tradițional. Oferta de activități opționale este deschisă și se va plia întotdeauna după opțiunile părinților.

Pentru anul şcolar 2024-2025, Grădinița ”Curcubeul Speranței” va funcționa cu 2 grupe, cu un număr total de 35 de copii, repartizați astfel:
Grupa mică – 18 preșcolari
Grupa mare – 17 preșcolari

Obiectivele noastre referitoare la oferta educațională vizează:
dezvoltarea liberă, integrală și armonioasă a personalității copilului având în vedere ritmul propriu al acestuia, sprijinind formarea autonomă și creativă;
dezvoltarea capacității de a interacționa cu alți copii, cu adulții, cu mediul, pentru a dobândi cunoștințe, deprinderi, atitudini și conduite noi atât de necesare în următoarele etape ale dezvoltării;
descoperirea de către fiecare copil, a propriei identități, a autonomiei si dezvoltarea unei imagini de sine pozitive;
îndrumarea și sprijinirea copilului în achiziționarea continuă de cunoștințe, capacități, deprinderi și atitudini necesare pentru ușoara integrare la școală.
         	Programul educativ al grădiniţei este flexibil, acoperind cerinţele dezvoltării copilului. În abordarea individuală a copilului, personalul didactic va ţine seama de ritmul propriu de dezvoltare al fiecăruia, de nevoile sale afective şi de activitatea fundamentală corespunzătoare vârstei.
Grădinița promovează o ofertă educațională completă, adaptată particularităților copiilor pe grupe de vârstă (mică, mare), ținând cont de aptitudinile și calitățile fiecăruia, astfel că, activitățile instructiv–educative se desfășoară într-un cadru favorabil și corespunzător normelor și valorilor necesare dezvoltării armonioase a fiecărui copil.
Activităţile instructiv-educative în grădiniță au loc pe fondul unui obiectiv fundamental: îngrijirea atentă a fiecărui copil, preocuparea pentru adoptarea unui regim de viaţă sănătos, pentru menţinerea unei dispoziţii şi a unui tonus pozitiv, pentru echilibru şi dezvoltare armonioasă de la cea mai mică vârstă.


Din multitudinea activităților educaționale pe care le vom desfășura cu micii preșcolari amintim:
· activități de educare a limbajului;
· activități logico-matematice;
· activități de cunoaștere a mediului înconjurător;
· activități în aer liber, vizite la muzee, la grădina zoologică, la grădina botanică, la teatru etc.;
· dezvoltare socio-emoțională;
· dezvoltare psiho-motrică;
· dezvoltare estetică și creativă. 
Copiii au posibilitatea să lucreze pe centre de interes, în care desfășoară activități care îi vor ajuta să socializeze în mod progresiv.
Întâlnirea de dimineață este etapa care deschide programul unei zile în grădiniță și are reale valențe socio-comportamentale, exersând abilitățile de comunicare ale copiilor.
Tot în acest moment al zilei are loc devoționalul zilnic.
Prin oferta educaţională, vom încerca să individualizăm grădiniţa noastră şi să conturăm „personalitatea” acesteia.
	Grădinița ”Curcubeul Speranței” cultivă un mediu fizic şi psihosocial caracterizat prin:
· organizarea şi pavoazarea tuturor spaţiilor unității pentru a promova apartenenţa, incluziunea şcolară, diversitatea culturală şi învăţarea continuă;
· respectul faţă de vizitatori (prezenţa indicatoarelor pentru orientarea către diferite spaţii din unitate: cancelarie, săli de grupă, panouri de afişaj accesibile tuturor);
· spaţii şcolare încălzite şi luminate corespunzător, dotate cu echipamente şi materiale care sprijină învăţarea şi cu mobilier de mărime adecvată, potrivit pentru activităţi individuale şi de grup;
· accesibilitatea tuturor spaţiilor educaţionale şi resurselor grădiniței pentru toţi copiii şi personalul didactic;
· asigurarea unui mediu pozitiv de interacţiune şi învăţare, bazat pe reguli clare, negociate, înţelese şi acceptate de către copii și cadre didactice;
· percepţia pozitivă a copiilor și cadrelor didactice asupra mediului şcolar.
	Grădinița oferă condiții necesare unei dezvoltări normale a copiilor preșcolari, valorificând potențialul fizic și psihic al fiecăruia, ținând cont de ritmul propriu de evoluție și de nevoile afective.
[bookmark: _Hlk106177906]Pentru personalul angajat, este prioritară siguranța şi sănătatea tuturor copiilor înscriși, oferindu-le un mediu sigur, unde vor fi educați, iubiți, îngrijiți, cât timp părinţii sunt antrenaţi în alte activități.

Oferta educaţională va fi promovată prin:
· Evenimente cu participarea media, promovare pe site și rețeaua Facebook;
· Proiecte județene și naţionale;
· Materiale informative; flyere, banner. Prin materiale informative se înţeleg toate materialele elaborate şi tipărite în coordonarea Grădiniței ”Curcubeul Speranței” (broşuri, pliante, fluturaşi etc.), precum şi materialele în format electronic (CD, DVD etc.), materiale care oferă date concrete şi detaliate despre oferta educaţională promovată.
· Obiecte promoţionale flyere si bannere, sesiuni de instruire.
· Întâlniri cu actorii implicaţi şi formarea de grupuri de multiplicatori de informaţii pentru promovarea imaginii şi a ofertei grădiniţei;

[bookmark: _Toc56259815][bookmark: _Toc147604543][bookmark: _Hlk51956861]CAPITOLUL II - VIZIUNEA ȘI MISIUNEA GRĂDINIȚEI


[bookmark: _Hlk106203428][bookmark: _Hlk106177724][bookmark: _Hlk109816082][bookmark: _Hlk105510219][bookmark: _Hlk106203407][bookmark: _Hlk106178233]VIZIUNEA Grădiniței  ”Curcubeul Speranței”

             Educația corectă a copiilor de astăzi, societatea sănătoasă de mâine.

Grădinița ”Curcubeul Speranței” își dorește să devină o mare familie pentru toți copiii care îi calcă pragul. Grădinița va avea grijă, în primul rând de sufletul și emoțiile acestora, oferă comunității servicii de calitate prin interacțiunea cu mediul social, cultural și religios.

MISIUNEA Grădiniței ”Curcubeul Speranței”
derivă din viziunea comună a partenerilor în educație – cadre didactice, părinți, comunitate.
Promovarea unui învățământ deschis și flexibil prin proiectarea, organizarea și desfășurarea de activități cu caracter formativ, centrate pe copil, care să-i ofere acestuia cadrul optim de dezvoltare plenară și, în același timp, informațiile necesare fiecărui nivel de dezvoltare, priceperile și deprinderile corespunzătoare.
Ne  dorim ca, prin tot ce facem, să dobândim statutul de grădiniţă de referinţă în oraşul nostru, spre binele întregului colectiv.

Obiectivele urmărite:
· Asigurarea accesului la o educație complexă și echilibrată pentru fiecare copil, indiferent de condiţia socială şi materială, apartenenţa etnică sau religioasă;
· Crearea condiţiilor spirituale şi materiale favorabile vieţii într-un cadru formal modern, corespunzător normelor şi valorilor europene;
· Ridicarea nivelului calitativ al organizaţiei grădiniţei şi asigurarea condiţiilor de formare si dezvoltare profesională în vederea asigurării calităţii în unitate;
· Aplicarea prevederilor tuturor normelor legale şi acţionarea în sensul reformei în învăţământul românesc;
· Respectarea drepturilor fundamentale ale omului, cu prioritate ale copilului şi valorizarea fiecărui participant la actul educativ;
· Asigurarea unui act educaţional de performanţă, care să contribuie la formarea unei personalităţi independente şi creative, la formarea unor copii sănătoşi, creativi, eficienţi, activi, cooperanţi, care să se adapteze uşor la regimul muncii şcolare şi la orice situaţie în viaţă;
· Asigurarea părinţilor că educaţia copiilor lor se face într-un mediu  sigur, într-o formare personală permanentă;
· Dezvoltarea capacităţii instituţionale, de elaborare, planificare şi implementare de programe şi prin care se urmăreşte asigurarea încrederii beneficiarilor că sunt îndeplinite standardele de calitate de către furnizorul de educaţie în vederea obţinerii rezultatelor optime ale învăţării. 

         Valorile promovate de colectivul educaţional sunt: calitate şi profesionalism, comunicare, spirit de echipă, creativitate şi realism, integritate, responsabilitate, implicare, toleranţă, spirit civic, incluziune şi integrare.

[bookmark: _Toc56259816][bookmark: _Toc147604544]CAPITOLUL III - FUNDAMENTAREA MINIMALĂ ŞI MAXIMALĂ A PDI

Planul de dezvoltare instituțională se justifică prin dorinţa de a ajuta dezvoltarea liberă, completă şi armonioasă a individualităţii umane, formarea unei personalităţi deschise spre cunoaştere, creativitate, progres şi toleranţă.
În contextul schimbărilor determinate de reforma structurală a procesului de învăţământ şi a reformei curriculare, Grădinița ”Curcubeul Speranței”, va avea ca misiune furnizarea unei educaţii de calitate respectând nevoile şi particularităţile copiilor, toate realizate de cadre didactice bine pregătite şi dedicate celor mici, intr-un mediu cald şi atractiv pentru copii.
Grădinița se doreşte a deveni o alternativă modernă  în sistemul educaţional românesc, armonizând curriculumul în funcţie de opţiunile părinților şi de resursele implicate.
Planul de dezvoltare instituțională vizează predarea conținuturilor prevăzute de Curriculumul pentru educație timpurie şi organizarea activităţilor opţionale şi extracurriculare, în funcţie de potenţialul copilului, vizând pregătirea copilului pentru școală şi viaţă.
Aspectul minimal al planului de dezvoltare instituţională al Grădiniței ”Curcubeul Speranței” se regăseşte în obiectivele specifice prefigurate pe termen scurt, în planul managerial, în itemii de evaluare periodică şi finală. Asigurarea resursei umane de specialitate se va face prin respectarea legislatiei, în ceea ce priveşte personalul didactic și prin încheierea contractelor de muncă pentru personalul nedidactic.

Aspectul maximal al planului de dezvoltare instituţională al Grădiniței ”Curcubeul Speranței” stabileşte o proiecţie pe termen mediu şi lung, referitoare la demersurile concrete ce se impun a fi implementate pentru asigurarea unităţii, coerenţei şi continuităţii cerinţelor educative, în perspectiva pregătirii copiilor pentru clasa pregătitoare, cu şanse egale de integrare în activitatea şcolară.
[bookmark: _Toc56259817][bookmark: _Toc147604545]CAPITOLUL IV - ȚINTE ȘI OPȚIUNI STRATEGICE

Pornind de la viziunea și misiunea Grădiniței ”Curcubeul Speranței”, de la rezultatele diagnozei, am formulat următoarele ținte și opțiuni strategice, în vederea dezvoltării şi modernizării instituţionale a grădiniței,  în perioada 2024 - 2028:

T1. Implementarea și promovarea eficientă a Curriculumului Național și a celui la Decizia Școlii ( CDȘ) printr-o aboedare orientată spre nevoile beneficiarilor direcți ai educației.
T2. Dezvoltarea și promovarea unei educații incluzive, a unor medii de învățare care țin cont de nevoile copiilor pentru atragerea și integrarea în comunitatea preșcolară a tuturor categoriilor/grupurilor vulnerabile de copii.
T3. Asigurarea unui management instituțional eficient, transparent, bazat pe entuziasm, motivare, implicare proactivă, prin implicarea tuturor cadrelor didactice în procesul de luare a deciziilor și prin implicarea întregului personal, a beneficiarilor educației oferite, în procesul de asigurare a calității educației.
[bookmark: _Hlk47191405]T4. Creșterea vizibilității grădiniței în comunitate prin dezvoltarea parteneriatelor educaționale locale, județene, naționale, în vederea îmbunătățirii prin experiențe noi a calității managementului instituțional.
[bookmark: _Hlk109812414]T5. Creșterea calității procesului instructiv-educativ, în vederea dezvoltării armonioase a personalității copiilor, prin formarea și dezvoltarea competențelor acestora, precum și optimizarea procesului didactic din grădiniță prin utilizarea mijloacelor moderne de predare – învățare și comunicare, a tehnologiilor informației și comunicării.

MOTIVAREA ALEGERII ȚINTELOR:
· Țintele stabilite respectă politicile și strategiile de dezvoltare naționale și locale;
· Sunt realizabile cu resursele existente și previzibile;
· Folosesc eficient resursele disponibile ale instituției;
· Conduc la creșterea calității educației;
· Conduc la formarea unui spirit de echipă în vederea realizării obiectivelor propuse;
· Contribuie la menținerea și consolidarea prestigiului unității școlare.









Opțiuni strategice -  Program de dezvoltare

	ŢINTE STRATEGICE
	OPŢIUNI STRATEGICE

	1.Implementarea și promovarea eficientă a Curriculumului Național și a celui la Decizia Școlii (CDȘ) printr-o abordare orientată spre nevoile beneficiarilor direcți ai educației.

	1. Opţiunea curriculară:
[bookmark: _Hlk128235750][bookmark: _Hlk128311720]Parcurgerea curriculumului cu accent pe educația timpurie;
Implementarea obiectivelor din curriculum;
Diversificarea ofertei școlare prin activități curriculare și extracurriculare, în raport cu particularităţile individuale ale copiilor.
Aplicare de chestionare părinților;
Implementarea obiectivelor din curriculum;
Elaborarea din timp a planificărilor, proiectelot tematice șiproiectelor didactice.	

	
	2. Opţiunea – resurse umane: 
a. Informarea și formarea educatoarelor pentru aplicarea corectă a noului curriculum;
b. Însușirea , prin studiu individual, a noului curriculum;
c. Organizarea de lecții deschise, lectorate cu părinții, „școala părinților”;
d. Stimularea materială a cadrelor didactice care realizează discipline opționale și activități extracurriculare de calitate.

	
	3. Opţiunea – resurse materiale şi financiare:
a. Amenajarea correct a spațiului educational;
b. Utilizarea materialelor didactice din dotarea grădiniței și procurarea altora, moderne ;
c. Achiziționarea de echipamente curriculare, auxiliare didactice șa


	
	4. Opţiunea – relaţii cu comunitatea: 
a. Realizarea de parteneriate locale care duc la creșterea încrederii în grădiniță la nivel comunitar.
b. Menținerea legăturii permanente cu familia și colaborarea cu aceasta în vederea asigurării succesului preșcolarilor;
c. Dezvoltarea unei relații de parteneriat real, cu școlile ce vor prelua preșcolarii de grupa mare, prin activități deschise, vizite sau excursii.


	2. Dezvoltarea și promovarea unei educații incluzive, a unor medii de învățare care țin cont de nevoile copiilor,  pentru  atragerea și integrarea în comunitatea preșcolară a tuturor categoriilor/grupurilor vulnerabile de copii.

	Opţiunea curriculară:
a.  Flexibilizarea curriculum-ului.
b. Adaptarea metodelor de predare-învățare la nevoile de incluziune și comunicare a copiilor.
c. Promovarea serviciilor educaţionale adaptate la copiii cu CES.
d. Dezvoltarea unor programe de educație diferențiată.
e. Creșterea gradului de corelare a tehnologiilor educaţionale, curriculumului, materialelor didactice cu nivelul de dezvoltare a copilului şi nevoile de învăţare.
f. Creșterea ratei de cuprindere în învăţămîntul preşcolar a copiilor cu CES

	
	2. Opţiunea – resurse umane: 
a. Analiza resurselor umane existente în unitate în vederea acordării suportului educațional copiilor cu CES.
b. Formarea iniţială şi continuă a cadrelor didactice în domeniul educaţiei incluzive.
c. Asigurarea serviciilor de asistență psihopedagogică, prin colaborarea cu CJRAE.
d. Cadrele didactice cunosc şi aplică prevederile actelor normative şi metodologice privind incluziunea şcolară a copiilor cu CES.


	
	3. Opţiunea – resurse materiale şi financiare:
a. Asigurarea condiţiilor materiale necesare și reorganizarea modalităților suport pentru asistența psihopedagogică adecvată și accesibilă tuturor copiilor cu cerințe educaționale speciale.
b. Adaptarea mediului şcolar la necesităţile specifice ale copiilor cu cerinţe educaţionale speciale.


	
	4. Opţiunea – relaţii cu comunitatea: 
a. Activități de promovare a educației incluzive în comunitate - creșterea gradului de sensibilizare a opiniei publice în problema educaţiei inclusive.
b. Implicarea comunității în viața școlară.
c. Stabilirea de parteneriate locale și naţionale  în dezvoltarea şi promovarea educaţiei incluzive.


	3. Asigurarea unui management instituțional eficient, transparent, bazat pe entuziasm, motivare, implicare proactivă, prin implicarea tuturor cadrelor didactice în procesul de luare a deciziilor și prin implicarea întregului personal, a beneficiarilor educației oferite, în procesul de asigurare a calității educației.
	1. Opţiunea curriculară:
[bookmark: _Hlk128399802]a. Încurajarea participării beneficiarilor direcți și indirecți în stabilirea ofertei CDȘ, aliniată la cerințele externe.
b. Dezvoltarea de către cadrele didactice a strategiilor de lucru în echipă, prin proiecte de grup, sesiuni demonstrative de dezbateri.
c. Eficientizarea activităţilor prin promovarea celor care dezvoltă spiritul de echipă, comunicare pozitivă, pasiune în activitățile desfășurate.


	
	2. Opţiunea – resurse umane: 
[bookmark: _Hlk128399828]a. Identificarea nevoilor reale de pregătire ale cadrelor didactice, stimularea participării acestora în programe de formare continuă, în vederea creşterea calităţii resurselor umane angajate în grădiniță, în vederea îndeplinirii scopurilor educaţionale şi asigurarea calităţii în învăţământ, în vederea îmbunătățirii relațiilor dintre colegi și dintre cadre didactice și copii, în vederea creșterii gradului de satisfacție în raport cu activitățile desfășurate în unitatea de învățământ.
b. Dezvoltarea capacităţilor de relaţionare în luarea deciziilor cu factorii relevanţi: structurile organizatorice ale părinţilor.
c. Responsabilizarea  personalului în atingerea țintelor strategice, respectând fișa postului și valorizând abilitățile personale.


	
	3. Opţiunea – resurse materiale şi financiare:
[bookmark: _Hlk128399852]a. Atragerea de sponsorizări pentru derularea proiectelor unității.
b. Completarea achiziţionării mijloacelor moderne audio-video, a materialelor didactice în contextul digitalizării procesului educativ.


	
	4. Opţiunea – relaţii cu comunitatea: 
[bookmark: _Hlk128399873]a. Implicarea instituțiilor cu interes educațional în antrenarea cadrelor didactice și a copiilor.
b. Dezvoltarea capacităţilor de relaţionare cu comunitatea locală.


	[bookmark: _Hlk144831890]4.Creșterea vizibilității grădiniței în comunitate prin dezvoltarea parteneriatelor educaționale locale, județene, naționale, în vederea îmbunătățirii prin experiențe noi a calității managementului instituțional.

	Opţiunea curriculară:
a. Numirea, prin decizie a coordonatorului de proiecte și programe educative școlare și extrașcolare.
b. Implicarea cadrelor didactice în popularizarea rezultatelor unității, a activităților curriculare și extracurriculare în rândul părinţilor.
c. Realizarea de parteneriate pentru desfăşurarea de activităţi culturale în comunitate.


	
	2. Opţiunea – resurse umane: 
[bookmark: _Hlk128306040]a. Implicarea educatoarelor și a părinţilor în derularea proiectelor existente.
b. Iniţializarea relaţiilor cu partenerii externi cu care să se facă schimbul de activităţi propuse.
c. Motivarea participanţilor prin acordarea de premii.


	
	3. Opţiunea – resurse materiale şi financiare:
[bookmark: _Hlk128306706]a. Atragerea fondurilor necesare derulării proiectelor din sponsorizări, donaţii.
b. Alocarea de fonduri pentru achiziționarea materialelor promoționale (postere, pliante, flyere).
c. Asigurarea logisticii necesare pentru desfăşurarea activităţilor de mediatizare şi diseminarea a informaţiilor.
d. Proiectul de buget va prevedea fonduri pentru premierea copiilor şi formaţiilor câştigătoare.


	
	4. Opţiunea – relaţii cu comunitatea: 
a. Menținerea parteneriatelor, deja demarate şi crearea de noi legături.
b. Extinderea și eficientizarea parteneriatelor, respectiv a relației cu comunitatea locală.
c. Dezvoltarea unor proiecte locale, naționale, care să largească viziunea asupra educației și să asigure implicarea grădiniței în viața comunității.
d. Implicarea părinţilor în acţiuni de promovare a imaginiii unității școlare.
d. Crearea de oportunităţi pentru dezvoltarea rolului de partener educativ al părinţilor.


	5. Creșterea calității procesului instructiv-educativ, în vederea dezvoltării armonioase a personalității copiilor, prin formarea și dezvoltarea competențelor acestora, precum și optimizarea procesului didactic din grădiniță prin utilizarea mijloacelor moderne de predare – învățare și comunicare, a tehnologiilor informației și comunicării.


	Opţiunea curriculară:
[bookmark: _Hlk128417016]a. Elaborarea unei analize comparative, a evaluării inițiale cu cele finale pentru cunoașterea nivelului real de implementare a standardelor de calitate în educație.
b. Utilizarea în cadrul activităților, a metodelor activ-participative și alternative de predare - învățare – evaluare.
c. Organizarea de interasistențe, în vederea schimbului de experiență.
d. Identificarea și monitorizarea copiilor cu părinți plecați la muncă în străinătate în vederea prevenirii absenteismului.
e. Introducerea în procesul de predare – învăţare a mijloacelor moderne audio – vizuale.
f. Diversificarea CDȘ pe problematica tehnologiei şi comunicării.


	[bookmark: _Hlk128417056]
	Opţiunea – resurse umane:
a. Identificarea resurselor financiare necesare dezvoltării resursei umane implicată în conducerea compartimentelor grădiniței.
b. Preocuparea constantă pentru informarea în domeniul managementului educational.
c. Cunoașterea de către tot personalul grădiniței a normelor de securitate și sănătate a muncii și respectarea acestora, în vederea menținerii unui climat de siguranță fizică și psihică necesar derulării optime a activităților didactice.
d. Dezvoltarea competențelor digitale specifice profesiei didactice în formarea inițială a cadrelor didactice.


	
	3. Opţiunea – resurse materiale şi financiare:
[bookmark: _Hlk128417105]a. Asigurarea fondurilor pentru amenajarea corespunzătoare a spațiilor destinate derulării procesului de învățământ.
b. Asigurarea finanțării de către părinți pentru susținerea opționalelor.
c. Dezvoltarea bazei materiale necesare desfășurării unor opționale diversificate.
d. Îmbunătăţirea infrastructurii digitale pentru reducerea decalajelor de conectivitate (conectare la internet, creare de reţele interne, dotare cu echipamente, asigurare suport tehnic).
e. Investiții strategice în echipamente și în dezvoltarea de resurse digitale.


	
	4. Opţiunea – relaţii cu comunitatea: 
[bookmark: _Hlk128417127]a. Colaborarea grădiniței cu Inspectoratul Școlar Județean și cu instituțiile abilitate în vederea îmbunătățirii performanțelor.
b. Asigurarea circulaţiei şi fluenţei informaţiei de la nivel managerial către comunitate.
c. Dezvoltarea şi multiplicarea parteneriatelor, pentru achiziţionarea de mijloace didactice moderne.


[bookmark: _Toc147604546]CAPITOLUL V - IMPLEMENTAREA STRATEGIEI

Obiectivele propuse în Planul de dezvoltare instituţională pe următorii ani, vor fi reluate şi realizate prin acţiuni concrete, structurate ulterior în Planul operațional, pe an şcolar, cu etape intermediare.
Planul de dezvoltare instituţională actual va fi actualizat şi modernizat la fiecare început de an școlar, în funcţie de evoluţia grădiniţei, problematica specifică şi legislaţia în vigoare.

[bookmark: _Toc147604547]V.1. RESURSE STRATEGICE

	Resursele strategice sunt reprezentate în primul rând de resursele umane, cadre didactice bine pregătire din punct de vedere profesional, preşcolarii şi părinţii acestora, comunitatea locală, etc. (beneficiarii direcţi şi indirecţi ai educaţiei).  
Resursele materiale şi financiare, reprezentate de baza materială a grădiniţei şi resursele financiare disponibile pentru implementarea planului de dezvoltare instituţională.

RESURSE UMANE
· Copii;
· Personal didactic, didactic auxiliar si nedidactic;
· Părinţi.

RESURSE MATERIALE ȘI FINANCIARE
· Bugetul grădiniței;
· Săli de grupă dotate și amenajate la standarde superioare;
· Sală de mese;
· Cabinet medical;
· Izolator medical;
· Sală de cult, folosită la festivități;
· Spaţiul de joacă amenajat în curtea grădiniţei;
· Spațiu destinat  metrialelor de curățenie;
· Spațiu destinat echipei manageriale;
· Spațiu destinat serviciului financiar și administrativ;
· Spațiu destinat blocului alimentar;
· Grupuri sanitare;
· Mijloace tehnice, precum: calculator, imprimantă, copiator, video, retroproiector, sistem audio, camere video exterior.
[bookmark: _GoBack]

RESURSE INFORMAŢIONALE 
· Materiale didactice existente;
· Materiale didactice confecţionate de către cadrele didactice;
· Minibibliotecă cu cărți pentru copii, în  fiecare sală de grupă;
· Accesorii pentru jocuri de creație și jocuri de grup;
· Jucării specifice grupei de preșcolari;
· Fondul de carte al bibliotecii.

RESURSE DE TIMP
· Timpul alocat de norma didactică în cadrul activităţilor;
· Timpul alocat în afara programului de lucru, în funcţie de necesităţi.

RESURSE DE AUTORITATE ȘI PUTERE
· Inspectoratu Școlar;
· Ministerul Educației;
· Casa Corpului Didactic;
· Consiliul de administratie;
· Director.

[bookmark: _Toc56259822][bookmark: _Toc147604548]V.2. REZULTATE AŞTEPTATE

Rezultatele aşteptate vizează în principal:

[bookmark: _Hlk47189276]A) CURRICULUM 
· Oferta de discipline opţionale satisface cerinţele copiilor şi părinţilor în procent de peste 90%;
· Conţinuturi curriculare adaptate vârstei preşcolarilor;
· Gama largă de activităţi extracurriculare oferă posibilitatea ca fiecare copil să desfăşoare cel puţin un tip de activitate în afara programului de grădiniță;
· Accesibilitatea echipamentelor, materialelor, mijloacelor de învăţământ şi auxiliarelor curriculare;
· Optimizarea accesului la resursele educaţionale;
· Existenţa, structura şi conţinutul documentelor proiective;
· Existenţa şi aplicarea procedurilor de optimizare a evaluării învăţării.

B) RESURSE UMANE 
· 90% din numărul cadrelor didactice vor aplica metode activ-participative şi diferenţiate pe particularităţi de vârstă şi individuale ale fiecărui copil; 
· 60% din numărul cadrelor didactice vor efectua cel puţin un stagiu de formare în specialitate, metodica predării specialităţii sau metode de a asigura managementul eficient al grupei.
 C) RESURSE MATERIALE ŞI FINACIARE 
· Spaţiul educațional modern, la standarde ridicate de curăţenie şi igienă, care să asigure un climat de siguranță fizică și psihică pentru copil;
· Reducerea cu cel puţin 50% a pagubelor produse în unitatea şcolară;
· Accesibilitatea spaţiilor şcolare;
· Existenţa, caracteristicile şi funcţionalitatea spaţiilor administrative;
· Spaţiul şcolar funcţional la standarde ridicate de curăţenie şi igienă.

 D) RELAŢII COMUNITARE 
· Creşterea numărului de acorduri de parteneriat încheiate cu unităţile şcolare din oraș și  judeţ 
· Existenţa parteneriatelor cu reprezentanţi ai comunităţii;
· Creşterea prestigiului grădiniţei la nivel local;
· Grădiniţa să asigure tuturor copiilor condiţii optime şi şanse egale, respectarea drepturilor copilului şi a demnităţii personale;
· Încheierea a cel puţin 3 convenţii de parteneriat cu ONG-urile locale pentru derularea de proiecte pe diferite componente educaţionale.
[bookmark: _Toc56259823][bookmark: _Toc147604549]CAPITOLUL VI - CONSULTAREA, MONITORIZAREA, EVALUAREA ȘI REVIZUIREA PDI

CONSULTAREA PDI
În elaborarea PDI am consultat:
· cadrele didactice în vederea stabilirii priorităților strategice care trebuie urmărite pentru realizarea misiunii pe care Grădinița ”Curcubeul Speranței” și-a asumat-o;
· reprezentanți ai părinților pentru a determina așteptarile acestora; 
Au fost reținute aspecte pe care părinții doresc să le dezvoltăm în etapele următoare.
Consultările au fost realizate în luna septembrie 2023, perioada de elaborare a proiectului și vor avea loc la începutul fiecărui an școlar pentru a putea realiza revizuirea sa.
Activitățile de monitorizare și evaluare vor viza următoarele aspecte:
· întocmirea setului de date care să sprijne monitorizarea realizării țintelor, etapă cu etapă;
· analiza informațiilor privind atingerea țintelor;
· evaluarea progresului în atingerea țintelor, adică gradul de avansare în raport cu obiectivele și termenele propuse;
· costurile – concordanța/neconcordanța dintre ceea ce am planificat și ceea ce putem obține;
· calitatea – nivelul atingerii cerințelor din standardele de calitate;

MONITORIZAREA PDI
Implementarea măsurilor și acțiunilor stabilite în cadrul Planului de Dezvoltare Instituțională presupune un proces de planificare judicioasă bazată pe obiectivele și nevoile unității de învățământ dar, mai ales, pe resursele materiale, financiare și umane disponibile. 
Programele și măsurile concrete ce se înscriu în cadrul larg al Planului de Dezvoltare Instituțională vizează elaborarea de planuri de acțiune, care pot fi revizuite anual.

Monitorizarea se va realiza prin:
· deciziile curente – referitoare la derularea concretă a acțiunilor, în cazul “problemelor bine structurate”;
· rezolvarea de probleme – adică elaborarea deciziilor în cazul “problemelor structurate impropriu”;
· stilul managerial – alternarea stilurilor manageriale în functie de situațiile concrete.

Monitorizarea de tip managerial
Cea mai frecventă formă de monitorizare pe care o vom folosi va fi cea de tip managerial, adică vor fi monitorizați indicatorii:
· eficacitate – indicatorii care arată atingerea finalităților propuse;
· economicitate – indicatorii care arată nivelul consumului de resurse;
· eficiență – indicatorii care arată relația dintre eficacitate și economicitate;
· efectivitate – aspectele care arată dacă ceea ce facem este chiar ceea ce trebuie să facem.
În asociere cu acești indicatori, vom monitoriza frecvent gradul de satisfacție al beneficiarilor serviciilor educaționale oferite de Grădinița ”Curcubeul Speranței”.

Monitorizarea inovației 
Vom folosi, de asemenea și acest tip de monitorizare, având în vedere ca inovația, creativitatea reprezintă o cale esențială de asigurare a calității educației:
· măsura în care personalul grădiniței (cadre didactice, personal auxiliar, personal nedidactic), părinți, preșcolari, actori educaționali din comunitate s.a. adoptă/participă/inițiază procese de schimbare;
· măsura în care cei implicați corectează/remediază și îmbunătățesc/crează o anumită schimbare, în concordanță cu cerințele din standardele de calitate;
Datele și informațiile colectate pe baza monitorizării vor fi valorificate pentru evaluarea propriu-zisă: stabilirea gradului de atingere a obiectivelor propuse, gradul de implicare a actorilor educaționali, impactul asupra mediului intern și cel extern, nivelul costurilor, oportunitatea continuării/dezvoltării/diversificarii acțiunilor.
Planurile operaționale vor fi monitorizate de echipa de cadre didactice care au contribuit la realizarea acestora. Concluziile reieșite din evaluarea realizată la nivelul comisiilor vor fi incluse în raportul anual privind starea învățământului din unitatea noastră, și se vor stabili măsuri corective și ameliorative. 
Directorul Grădiniței ”Curcubeul Speranței” este răspunzător de realizarea obiectivelor din plan și are datoria de a interveni pentru implementarea de măsuri de optimizare și stabilirea direcțiilor de acțiune. Planul va fi monitorizat permanent prin planificările periodice pe domenii de activitate didactică şi managerială şi evaluări interne realiste ale factorilor implicaţi. Activitatea de monitorizare este realizată de directorul unității și Comisia pentru evaluarea și asigurarea calității, pe baza planificărilor făcute. 
Fiecare domeniu funcţional va fi analizat şi se va interveni în stabilirea priorităţilor la un moment dat, pentru eficientizarea activităţii tuturor compartimentelor grădiniţei şi pentru realizarea ţintelor strategice propuse.
Realizările sau nerealizările planului de dezvoltare instituţională se vor regăsi în analiza managerială. Principala grilă în monitorizare va fi urmărirea impactului asupra grupurilor ţintă cărora ne adresăm şi la care ne raportăm: preşcolarii, părinţii, cadrele didactice si nedidactice, comunitatea locală şi partenerii de proiecte pentru a corecta din mers eventualele disfuncţionalităţi.

EVALUAREA PROIECTULUI 
	    Evaluarea are ca scop stabilirea raportului între performanţele obţinute şi cele intenţionate precum şi corectarea rezultatelor în sensul dorit.

Procesele prin care se asigură calitatea sunt:
· Planificarea şi realizarea activităţilor de învăţare (curriculare şi extracuriculare);
· Asigurarea resurselor pentru activităţile de învăţare planificate şi prin organizarea situaţiilor de învăţare;
· Activitatea cadrelor didactice la grupă, în grădiniță şi în comunitate;
· Obţinerea şi evaluarea rezultatelor învăţării;
· Managementul strategic şi operaţional al unităţii;
· Asigurarea comunicării cu factorii educaţionali esenţiali (copii şi părinţi) şi cu întreaga comunitate precum şi asigurarea participării comunităţii la viaţa şcolară şi a grădiniței, la viaţa comunităţii;
· Evaluarea complexă a întregii „vieţi şcolare”.
· Evaluarea se va face periodic la date aprobate  de Consiliul de Administraţie al grădiniței  fără a se depăşi 6 luni, iar la sfârşitul perioadei de derulare a proiectului se va face o evaluare sumativă.

Sursele de date vor fi:
· Oferta curriculară privind opţionalele şi programele extracurriculare;
· Activitatea copiilor reflectată prin documentele de evaluare  și în portofoliile copiilor.
· Evaluarea formativă a copiilor şi documentele de evaluare completate
· Activităţile extracurriculare;
· Procesele verbale ale Consiliului de Administraţie;
· Rapoartele/procesele verbale ale comisiilor (pentru extracurriculare, de perfectionare, proiecte si parteneriate);
· Rapoartele individuale ale cadrelor didactice;
· Chestionarele aplicate părinţilor;
· Chestionarele aplicate cadrelor didactice;
· alte instrumente de evaluare și monitorizare CEAC.

Instrumente de evaluare:
· Autoevaluarea;
· Chestionare de evaluare;
· Observaţia;
· Fise de apreciere;
· Rezultatele materiale ale proiectelor;
· RAEI;
· Fișele de evaluare anuală.

Itemi de evaluare:
· Calitatea învăţării;
· Calitatea comunicării şi a relaţiilor interpersonale;
· Calitatea managementului unității.

PROGNOZA  PRIVIND SITUAȚIA  LA  ÎNVĂȚĂTURĂ
În viitorii 4 ani ne propunem:
· însuşirea, de către copii, a achiziţiilor fundamentale prevăzute prin Curriculum naţional pentru învăţământul preşcolar, programe care să asigure un bogat caracter educativ, formativ al activităţii din grădiniţă;
· evaluările să fie cât mai fidele, obiective și concludente  și fiecare educatoare să realizeze planuri de remediere, dezvoltare sau performanță pentru copiii din grupa pe care o conduce;
· CEAC va realiza o statistică a planurilor remediale, de recuperare/dezvoltare/performanță pentru fiecare grupă.

PROGNOZA PRIVIND TRAIECTUL ŞCOLAR AL COPIILOR ABSOLVENȚI
· dezvoltarea parteneriatului cu şcoli care să cunoască activitatea, specificul, performanţele grădiniţei şi care să preia copiii din grădiniţă - cel puţin două parteneriate anual;
· anual, responsbilul cu activitatea de parteneriat va prezenta în CA, un raport privind traiectul școlar a câte trei copii de la grupele care au plecat la școală ( cu referire la medii/arri curriculare, aptitudini, rezultate la extracurriculare, comportamente).
· Evaluarea finală a proiectului se va face prin măsurarea gradului de realizare a descriptorilor stabiliţi. Evaluarea asigură legătura cu planul managerial anual şi este un factor de identificare a progresului şi raportare a rezultatelor către conducerea unităţii. Evaluarea are ca scop îmbunătăţirea proiectării, informarea beneficiarilor asupra rezultatelor şi oferirea de feed-back, analiza impactului la nivel local. 
Revizuirea planului se va face, de regulă, la începutul anului școlar, în lunile septembrie – octombrie, pe baza concluziilor desprinse din Raportul privind starea învățământului în grădiniță, în anul școlar încheiat, și pe baza propunerilor făcute de beneficiarii directi și indirecti ai grădiniței.

INDICATORI DE EVALUARE A PROIECTULUI

	INDICATORI
	PERIOADA
	TERMEN
	RESPONSABILI

	1.Promovarea ofertei educaţionale în cadrul comunității locale. 

	
2024/2025/2026/2027
	30 Iunie 2024/2025/2026/2027
	
Conducerea grădiniţei

	2.Creșterea numărului de copii din planul de școlarizare cu 10 %.

	Iunie 
2024/2025/2026/2027
	Iunie/anual
	Consiliul de administrație și Consiliul profesoral

	3. Reducerea ratei de absenteism cu 15%.

	2024/2025/2026/2027
	2024/2025/2026/2027
	Conducerea grădiniței

	4. Alegerea auxiliarelor din cel puțin 3 variante de studiu, stabilirea bibliografiilor şi listelor cu necesar de alte materiale şcolare.

	 August/Septembrie/anual
	
1 Septembrie/anual
	
Comisia curriculum

	5. Realizarea calitativă a probelor de evaluare iniţiale și stabilirea grupelor de nivel și performanță pentru tratarea diferențiată.

	
Septembrie/anual
	
15 Septembrie/anual
	
Educatoarele

	6. Stabilirea programului a cel puțin 4 activităţi extracurriculare şi elaborarea programelor opţionalelor.

	Septembrie/anual
	15 Septembrie/anual
	Educatoarele şi conducerea grădiniţei

	7. Îmbunătățirea conținutului portofoliilor educatoarelor şi ale copiilor.

	Tot parcursul anului școlar

	Pe parcursul anului școlar
	Educatoarele

	8. Creșterea anuală cu 10% a numărului de copii care beneficiează de programul de consiliere a copiilor. 

	Septembrie/anual
	Permanent
	Consilierul, educatoarele

	9. Întalniri cu părinții și ședințe individuale de câte ori este cazul.

	Lunar
	Anual
	Educatoarele, conducerea grădiniței

	10. Creșterea calitativă a achizițiilor din unitate.

	Permanent
	Permanent
	Administratorul
Educatoarele

	11. Desfăşurarea a două lecţii demonstrative şi deschise cu părinţii.

	De două ori pe an
	De două ori pe an
	Educatoarele

	12. Organizarea a două parteneriate cu scopuri caritabile cu spitale sau case de copii, cămine de bătrâni, etc.

	De două ori pe an
	De două ori pe an
	Educatoarele

	13. Realizarea a două asistenţe anual la activitățile fiecărei educatoare şi elaborarea caracterizărilor scrise.
 
	De două ori pe an
	De două ori pe an
	Directorul 

	14.Organizarea serbărilor şcolare şi cu ocazia sărbătorilor naţionale.

	De două ori pe an
	De două ori pe an
	Educatoarele 

	15. Întocmirea calitativă a documentelor şi rapoartelor care înregistrează progresul individual al copiilor.

	De două ori pe an
	De două ori pe an
	Educatoarele

	16. Realizarea a cel puțin 5 parteneriate şcolare.
	Anual
	Sfarsitul anului școlar
	Directorul

	17. Întâlniri cu personalităţi sau reprezentanţi de seamă ai comunităţii.
	De două ori pe an
	De două ori pe an
	Directorul

	18. Două sesiuni de perfecţionare a cadrelor didactice, schimburi de experienţă cu educatoarele altor grădiniţe.
	De două ori pe an
	De două ori pe an
	Directorul

	19. Reînnoirea anuală cu 10% a bazei materiale conform necesităţilor.

	Anual
	Finalul anului şcolar
	Conducerea

	20. Creșterea  fondului de carte conform nevoilor şi creşterii nr. de copii.
	Lunar
	Finalul anului şcolar
	Cadrele didactice

	21. Revizuirea anuală a stării optime de funcţionare a clădirii.
	Anual
	Iunie - anual
	Conducerea grădiniței

	22. Asigurarea permanentă a unui stoc de rezervă de materiale de protecție pentru copii și personal.

	Anual
	Cât este necesar
	Conducerea grădiniţei



[bookmark: _Toc147604550]CAPITOLUL VII - BUGETUL ESTIMATIV PENTRU IMPLEMENTAREA PDI

Propunerile de buget pentru anii 2024 – 2028 ale Grădiniței  ”Curcubeul Speranței”, în următorii 4 ani, sunt următoarele:

PENTRU ANUL 2024: 
· TITLUL I – CHELTUIELI DE PERSONAL – 296  mii lei
· TITLUL II – BUNURI ŞI SERVICII – 75,8  mii lei 
· TITLUL IX – ALTE CHELTUIELI – 26,8  mii lei
· TITLUL X – ACTIVE NEFINANCIARE – 22,4  mii lei

PENTRU ANUL 2025: 
· TITLUL I – CHELTUIELI DE PERSONAL – 320  mii lei
· TITLUL II – BUNURI ŞI SERVICII – 100  mii lei 
· TITLUL IX – ALTE CHELTUIELI – 30  mii lei
· TITLUL X – ACTIVE NEFINANCIARE – 0  mii lei

PENTRU ANUL 2026: 
· TITLUL I – CHELTUIELI DE PERSONAL – 350  mii lei
· TITLUL II – BUNURI ŞI SERVICII – 120  mii lei 
· TITLUL IX – ALTE CHELTUIELI – 32  mii lei
· TITLUL X – ACTIVE NEFINANCIARE – 0  mii lei

PENTRU ANUL 2027: 
· TITLUL I – CHELTUIELI DE PERSONAL – 350  mii lei
· TITLUL II – BUNURI ŞI SERVICII – 120  mii lei 
· TITLUL IX – ALTE CHELTUIELI – 32  mii lei
· TITLUL X – ACTIVE NEFINANCIARE – 0  mii lei



                                                      Director educativ,
                                       Prof înv preșc – Stănică Marioara

